CELEX: 62015CN0202
Language: da
Date: 2015-04-29 00:00:00
Title: Sag C-202/15: Anmodning om præjudiciel afgørelse indgivet af Commissione Tributaria Regionale di Milano (Italien) den 29. april 2015 — Agenzia delle Entrate — Direzione Regionale Lombardia Ufficio Contenzioso mod H3 g SpA

10.8.2015   
            
            
               DA
            
            
               Den Europæiske Unions Tidende
            
            
               C 262/2
            
         Anmodning om præjudiciel afgørelse indgivet af Commissione Tributaria Regionale di Milano (Italien) den 29. april 2015 — Agenzia delle Entrate — Direzione Regionale Lombardia Ufficio Contenzioso mod H3 g SpA
   (Sag C-202/15)
   (2015/C 262/03)
   Processprog: italiensk
   
      Den forelæggende ret
   
   Commissione Tributaria Regionale di Milano
   
      Parter i hovedsagen
   
   
      Sagsøger: Agenzia delle Entrate — Direzione Regionale Lombardia Ufficio Contenzioso
   
      Sagsøgt: H3 g SpA
   
      Præjudicielle spørgsmål
   
   
               1)
            
            
               Eftersom den italienske lovgiver har udøvet de i artikel 90, stk. 2, og artikel 185, stk. 2, andet afsnit, i direktiv 2006/112/EF (1) (og inden dets vedtagelse artikel 11, punkt C, stk. 1, og artikel 20, stk. 1, litra b), andet afsnit, i direktiv 77/388/EØF (2)) fastlagte beføjelser med hensyn til henholdsvis nedsættelsen af afgiftsgrundlaget og reguleringen af momsen af afgiftspligtige transaktioner i tilfælde af ikke-betaling eller kun delvis betaling af den mellem parterne fastlagte modydelse, er det da foreneligt med proportionalitetsprincippet og effektivitetsprincippet, som sikres i TEUF, og princippet om momsens neutralitet at indføre begrænsninger, som gør det umuligt eller uforholdsmæssigt dyrt for den afgiftspligtige at få tilbagebetalt afgiften vedrørende den ikke-betalte eller kun delvis betalte modydelse?
            
         
               2)
            
            
               Såfremt det første spørgsmål besvares bekræftende, er en bestemmelse — som artikel 26, stk. 2, i dekret fra republikkens præsident nr. 633/1972 — der i praksis hos medlemsstatens skattemyndigheder betinger retten til tilbagebetaling af afgiften af, at den afgiftspligtige beviser at have gennemført insolvens- eller tvangsfuldbyrdelsesprocedurer forgæves, selv om disse foranstaltninger ikke med rimelighed er rentable henset til tilgodehavendets størrelse, mulighederne for inddrivelse og udgifterne i forbindelse med tvangsfuldbyrdelses- eller insolvensprocedurer, da forenelig med de ovenfor nævnte principper?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).
   
      (2)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).